**Мистичният и до днес неразгадан култ към древните богове, наречен още Мистериите на Самотраки, превръщат острова в един от най-важните духовни центрове на древността. Една скала в Егейско море вече няколко хилядолетия ревниво пази тайнствената му сила. Присъединете се към нас за едно пътуване, което ще ви отведе до магичните места на острова.**

**ПРОГРАМА: СОФИЯ-САМОТРАКИ-АЛЕКСАНДРУПОЛИС-СОФИЯ**

**ДАТИ: 22.09.2019 – 24.09.2019**

 **1–ви ден: -** Отпътуване от София, в 05:00 часа от паркинга пред национален стадион „В.Левски” по маршрут София-Пловдив-Димитровград ГКПП Кап. Петко Войвода /Свиленград/- Орменио-Александруполис /около 440 км/. Пътят преминава между мистичните източни склонове на Родопите и западните склонове на Странджа планина. Пристигане в Александруполи. Кратка разходка по тесните улички на града,осеяни с малки дюкяни, магазини за сувенири, крайбрежната алея с таверни предлагащи пясна риба, морския фар, църквата Св. Никола. Градът е известен и със своята специална запазена марка Рецина (вид бяло вино ), която датира от 1895 и чийто автор е Константинос Маламатина, родом от Александруполис.В Александруполис-качване на ферибота за остров Самотраки. Пътуването е около 2 часа с ферибота до острова. ***Самотраки (името означава - високата Тракия) е остров в североизточната част на Егейско море, разположен между гръцките острови Тасос и Лемнос и турския Гьокчеада (Имброс). Впрочем той е на морската граница между Гърция и Турция. До него се стига с ферибот от Александруполис, от който го делят 24 морски мили.  Островът е с овална форма с площ 178 кв. километра. Неговата брегова линия достига 59 км, 35 от които са плажове, предимно застлани с дребни камъчета. По последни данни на острова живеят 3000 души.  Самотраки е богат на запаси от сладка вода, осеян е с реки, водопади и малки вирове. Притежава уникална девствена природа с богата флора и фауна. Склоновете на планината Фенгари (идва от Луна или „толкова висока, че закрива Луната“ с най-висок връх 1624 м) са обрасли с чинари, борове, кестени и кедри.  Водите около острова крият богатство от морски видове. В древността той бил населен с тракийски племена, а от 7 в.пр.н.е. е колонизиран от гърците. Главният град на острова носи същото име, но някои го наричат Хора. Главният курорт на острова още от римско време се нарича Терма. Островът е възпят от Омир в „Илиада“. Той бил избран от Посейдон да наблюдава отблизо развоя на Троянската война.*** Пристигане на острова в Камариотиса. Свободно време за разходка, шопинг и вечеря. Настаняване в хотел “Samothraki village” 3\* в близост до главния град. Нощувка

**2–ри ден:** -Закуска. Eкскурзия до Палеополис Храма на боговете и Терма – един ден сред дивата природа на острова.***Там, където планината плавно се спуска към спокойното лазурно море, малко
преди то да я поеме в своята мощна прегръдка се намират руините на Светилището на
Великите Богове, където са се провеждали мистерии подобни на Елевзинските. Това място се намира в близост до градчето Палеополис разположено в северозападната
част на острова на около десетина километра от пристанището Камариотица.
През 1874 година австрийска археологическа експедиция започва разкопки около Палеополис и
открива един от най-значимите храмови комплекси от пределинистичната епоха.
Целият този комплекс, който днес е отлично консервиран и може да бъде посетен
като музей на открито е посветен на Каберийския култ към Великите Богове.
В Пантеона на боговете, почитани от поклонниците на култа основно място
заема богинята Аксерос, която по-късно се асоциира с древногръцката богиня
Деметра или Сибила. Практически култът към Великите богове се е изразявал
в молитви, отправени към боговете, в ритуални жертвоприношения на животни,
поднасяне на молитвени дарове, както и в организиране на празненства в чест на
боговете. Според легендата именно на това място, на едно от тези празненства македонският цар Филип II среща Олимпия и я прави своя съпруга. Същата тази Олимпия впоследствие дарява царя с наследник, който по-късно ще стане най-великият пълководец на древността - Александър Македонски. Терма или Лутра /както още я няричат на острова/ е курорт на острова, известен със своите термални извори. Водата в тях е около 40 градуса. Мястото е било известно още от римско време. Над селцето се издига планина, известна със своите чисти планински езера „Грия Ватра“. В близост се намира и канионът на река Фониас с 6 красиви водопада и кристални езера.*** Посещение на р.Фоняс (Fonias River) - прочутата река на Самотраки предлага лек едночасов пешеходен тур до първия водопад ( 22метра) и първата „ватра” (местно име за естествените водни басейни от планината). Желаещите да се изкачат до най-горните водопади трябва да са добре подготвени физически, тъй като пътя става по-труден в горната част. За тази екскурзия се изисква удобно облекло, туристически обувки, предварително приготвена храна и вода.Връщане в хотела. Време за почивка. Вечерта-трансфер до Камариотиса за вечеря в таверна. Нощувка.

**3–ти ден:**- Закуска. Освобождаване на хотела около 10:30 часа. Отпътуване за Камариотиса –главният град и пристанище на острова. Посещение на Хора – старата столица, прекрасно малко градче с тесни улички. Разположено живопистно на склон, от който се отриват очарователни гледки към морето, то предлага малки кафенета и гръцки тавернички с ароматна и вкусна храна. Свободно време за обяд, покупки, снимки и сувенири. Отпътуване с ферибот за Александруполи. Кратък престой за вечеря. Отпътуване за България. Нощен преход. Пристигане в София рано сутринта.

|  |  |  |
| --- | --- | --- |
| **Цена на човек, за пакет, в лева** | **ПРОМО ЦЕНА****до дата 31.07.2019** | **ЦЕНА СЛЕД 01.08.2019** |
| Възрастен в двойна стая  | **299.00 лева** | **339.00 лева** |
| 3-ти възрастен в двойна стая  | **269.00 лева** | **299.00 лева** |
| Дете от 0 до 4,99 год. с двама възрастни | **129.00 лева** | **129.00 лева** |
| Дете от 5 до 9,99 год. с двама възрастни в стая | **189.00 лева** | **219.00 лева** |
| Единично настаняване | **439.00 лева** | **479.00 лева** |

**Цената включва:**

♠ Транспорт с лицензиран туристически автобус ;

♠ 2 нощувки с 2 закуски на Самотраки в хотел “Samothraki village”3\* <http://www.samothrakivillage.gr/home/en>;

♠ Екскурзия до Палеополис, Водопадите на Фоняс и Терма /входната такса се заплаща на място/;

♠ Посещение на старата столица Хора;

♠ Медицинска застраховка с Асистанс с покритие 5000 евро;

♠ Пътни и магистрални и фериботни такси;

♠ Водач от фирмата и екскурзоводско обслужване.

**Цената не включва:**

♥ Разходи от личен характер, обеди и вечери по време на престоя;
♥ Входната такса на Палеополис – 5 евро

♥ Доплащане за медицинска застраховка: Лица над 64 год. – 4 лева.

**Минимален брой туристи за осъществяване на екскурзията:** 35 туристи

**Срок за уведомление при недостиг на минималния брой туристи:** 7 дни преди началната дата на отпътуване.

**Начин на плащате**: депозит 30% от пакетната цена, доплащане – до 14 дни преди отпътуване

**Необходими документи:** лична карта или валиден задграничен паспорт. За деца под 18 години пътуващи с 1 родител или без родители - нотариално заверена декларация, че са съгласни детето да пътува в чужбина и задължително паспорт. Деца, чийто родители имат различни фамилии е задължително да носят копие от акта за раждане на детето. За Република Гърция няма визови, санитарни и медицински ограничения и специални изисквания.

**Отговорност:** Туроператорът не носи отговорност и не възстановява суми на туристи, на които по някакви причини им е отказан достъпа до Гърция, поради забрана за напускане на страната, невалидни или липсващи документи или други независещи от него причини.

Туроператорът си запазва правото за промяна на последователността при провеждане на допълнителните екскурзии в зависимост от метеорологичните условия и възможностите на гръцките партньори.Туроператорът е сключил застрахователен договор по чл.97 от Закона за туризма „Отговорност на туроператора“ със ЗД „Евроинс“ АД  и номерът на застрахователната полица е: 03700100001658/28.09.2018 год. По желание, можем да предложим Застраховка „Отмяна на пътуване“. За повече информация, моля да се свържете с офиса.

|  |
| --- |
|  |